burgasdotpro/wikipedia huggingface dataset:
Tatakoto

Tatakoto je atol v súostroví Tuamotu v rámci Francúzskej Polynézie.
Je jedným z najizolovanejších atolov súostrovia Tuamotu. Nachádza sa na severovýchodnej časti súostrovia a od Tahiti je vzdialený . Na dĺžku meria a na šírku . Severnú stranu tvorí súvislý ostrov po celej dĺžke, južná strana pozostáva zo 65 menších ostrovčekov, medzi ktorými sa nachádzajú plytké prietoky oceánskej vody do lagúny. Tá je pre lode uzatvorená.
Tumukuru je centrálna osada v západnej časti atolu. V roku 2012 tu žilo 287 obyvateľov.
História.
Objav atolu sa pripisuje dvom španielskym moreplavcom naraz, ktorí na neho nezávisle od seba vystúpili v ten istý deň. Jedným z nich bol Domingo de Bonechea a druhým José Andía y Varela. Obaja vyplávali z Peru v expedícii "Águila", a až do príjazdu na Tahiti sa nestretli. Keďže na atol vystúpili 29. októbra 1774, pomenovali atol "San Narciso" (podľa sviatku Svätého Narcisa z Jeruzalema v tento deň). Atol je z histórie známy aj pod názvom "d'Augier".
Kronikár Josého Andíy popísal atol ako "extrémne príjemný na pohľad a plný kríkov." Na počiatku 20. storočia, po kolonizácii oblasti Francúzskom, bola flóra atolu presadená tisíckami kokosových paliem kvôli ťažbe kopry. Palmy dodnes pokrývajú väčšinu plochy ostrova.
V roku 1979 pribudlo na atol letisko, neskôr bola vzletová a pristávacia dráha predĺžená na 1100 metrov a spevnená asfaltom.
Úplné zatmenie Slnka 11. júla 2010.
Cez atol 11. júla 2010 prechádzal pás úplného zatmenia Slnka. Na ostrov sa dopravilo niekoľko skupín pozorovateľov, nielen z radov amatérov, ale aj profesionálnych astronómov. Aj keď spočiatku bola obloha pokrytá oblakmi z ktorých miestami aj spŕchlo, napokon všetky skupiny mali nerušený výhľad na zatmenie.
Miroslava Ábelová

Miroslava Ábelová (vyd. Miroslava Bielená; * 31. január 1985, Bojnice) je slovenská poetka, rozhlasová redaktorka, občasná textárka.
Životopis.
V roku 2009 absolvovala štúdium žurnalistiky na Filozofickej fakulte Univerzity Komenského v Bratislave. V roku 2010 získala Cenu Rudolfa Fabryho. Prvýkrát publikovala v kolektívnej zbierke "Sólo pre 9 hlasov" v roku 2011, v tom istom roku jej vyšla vlastná zbierka básní "Striptíz". V roku 2012 vyhrala hlavnú cenu v súťaži "Básne Asseco Solutions" za cyklus básní "Niečo originálne". V roku 2014 jej vyšla básnická zbierka "Na!", v roku 2016 básnická zbierka "Básničky pre domáce paničky". 
V roku 2018 prichádza so zbierkou "Večný pocit nedele". Zbierka sa dotýka toho, čím v posledných rokoch žije autorka aj množstvo ďalších žien. Sociálny tlak na tridsiatničky, ktoré od istého momentu každý deň počúvajú otázku, kedy už konečne budú mať deti. Nemožnosť naplniť očakávania. Zmätené pocity, ak sa im podarí tieto očakávania okolia naplniť. A pocity, ktoré prichádzajú po narodení dieťaťa, strach, obavy, stres, únava. "„Začala som texty písať, keď som si myslela, že nemôžem mať deti. Zlom nastal, keď som otehotnela a vtedy som si povedala, že by bolo zaujímavé to nejakým spôsobom sledovať. Ako sa mení moje vnímanie vlastného tela a pocitov, ktoré mám. Cielene som sledovala to, čo sa so mnou deje a ako prežívam tie jednotlivé veci,“" vysvetľuje poetka Mirka Ábelová.
V roku 2022 vydáva piatu zbierku poézie, "Dom": „rozohráva príbehy troch žien v jednej obci: osamelej starnúcej alkoholičky, ktorej padá na hlavu vlastný dom, mladej matky, ktorá sa s rodinou presťahuje z paneláku v meste do nového domu na dedine a ženy z chatrče na okraji obce, ktorej život obmedzili a zmenili tajomné myši. Všetky tri príbehy rámcuje DOM – dom, ako priestor, v ktorom sa cítime v bezpečí a sami sebou, no často aj akoby vo väzení, či dokonca v ohrození života.“
Je členkou literárno-hudobného zoskupenia básnikov, hudobníkov a performerov Vítrholc. Na Rádiu_FM moderuje poetickú desaťminútovku "Nedeľná chvíľka poézie_FM". Autorsky sa podpísala pod texty českého hudobníka Davida Kollera (album ČeskosLOVEnsko, za ktorý získali sošku českej akadémie Anděla). Pracuje ako hovorkyňa environmentálnej organizácie Greenpeace Slovensko.
Žije na Záhorí, má synov Viliama a Eduarda, jej manžel je grafický dizajnér Radoslav Bielený, ktorý má na starosti grafickú stránku jej kníh.
Cena Rudolfa Fabryho

 
Cena Rudolfa Fabryho je slovenská literárna cena, ktorú udeľujú Národné osvetové centrum, Literárne informačné centrum, obec Budmerice, Matica slovenská a časopis Spolku slovenských spisovateľov DOTYKY. Oceňuje mladých básnikov a poetky do 30 rokov, ktorí zatiaľ nepublikovali knižne svoje diela. Je pomenovaná po básnikovi Rudolfovi Fabrym.
Panamerické majstrovstvá v halovom pozemnom hokeji 2002

Panamerické majstrovstvá v halovom pozemnom hokeji 2002 boli 1. Panamerické majstrovstvá v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 14.17. marca 2002 v Rockville, v štáte Maryland, v Spojených štátoch, za účasti 7 mužských a 4 ženských tímov. Zvíťazili reprezentácie Kanady a Trinidadu a Tobaga.
Turnaj bol zároveň kvalifikáciou na Halové majstrovstvá sveta 2003, ktoré sa uskutočnili v Nemecku. Kvalifikovali sa na ne 2 najlepšie družstvá z oboch kategórií.
Monika Fabianová

Monika Fabianová (* 18. júl 1974, Banská Bystrica) je slovenská operná speváčka, mezzosporanistka. 
Študovala na konzervatóriu v Žiline a na VŠMU v Bratislave Od roku 2003 pôsobí ako sólistka opery Slovenského národného divadla v Bratislave. Hosťovala v Nemecku, Španielsku, Francúzsku, Prahe a Brne.
Panamerické majstrovstvá v halovom pozemnom hokeji 2004

Panamerické majstrovstvá v halovom pozemnom hokeji 2004 boli v poradí 2. Panamerické majstrovstvá v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 21.24. júla 2004 vo Valencii, vo Venezuele, za účasti 4 mužských a iba 2 ženských tímov. Nováčikmi turnaja boli družstvá mužov a a družstvo žien . Zvíťazili obe reprezentácie Kuby. 
Pôvodne sa mal turnaj organizovať v marci 2004, ale pre nepokoje vo Venezuele sa musel turnaj odložiť.
Ochrancovia

Ochrancovia môžu byť:
Vysielač Kosztowy

Vysielač Kosztowy alebo sa nachádza v centrálnej časti Sliezskeho vojvodstva, neďaleko Mysłowíc. 
Kovová konštrukcia 358,7 m vysokého vysielača bola vybudovaná v prvej polovici 70. rokov 20. storočia a patrí medzi najvyššie stavby svojho druhu. Prevádzka vysielača, pokrývajúceho signálom rozsiahlu oblasť južného Poľska, začala v roku 1976. Prioritne zabezpečuje vysielanie mnohých televíznych a rozhlasových programov pre husto osídlenú oblasť v okolí Katovíc, no presahy umožňujú prijímať signál z vysielača aj v severozápadnej časti Slovenska. 
Vysielanie.
V súčasnej dobe je možné z vysielača prijímať:
Kypselos (Korint)

Kypselos ("Kypselos") bol korintský tyran v 7. stor. pred Kr. (655625 pred Kr.)
Kypselos bol po matke Bakchiovec, ale jeho matku Labdu pre telesnú chybu rodina zavrhla a musela sa vydať za Korinťana Éetióna, ktorý pochádzal z ľudu. Jej rodina sa tiež dohodla, že ak sa jej narodí syn, pre istotu ho usmrtia, aby sa nepodieľal na vláde. Korintu v tom čase vládli prytani, každoročne jednotlivo zvolení z rodiny Bakchiovcov. Keď sa potom Labde narodil synček, úsmev dieťatka príchodzích mužov natoľko obmäkčil, že to neboli schopní urobiť. Matka ale po tejto príhode dostala strach a dieťatko radšej schovávala v truhlici. Truhlica sa povie po grécky "kypselé" a synček preto dostal meno Kypselos. 
Keď Kypselos dospel, dovolili mu vstúpiť do vojska, kde svojou statočnosťou získal hodnosť vojvodcu a svojim vystupovaním aj priazeň ľudu. Keďže vedel, že korintský ľud nenávidí vládnuci klan Bakchiovcov, využil svoju obľubu, postavil sa im do čela a s ich pomocou vládu zvrhol. Ako vládca potom splnil čo sľuboval. Bakchiovcov pripravil o pôdu (mnohých aj o životy) a rozdelil ju bezzemkom. Údajne sa potom svojimi činmi ľudu tak zaliečal, že bol počas svojej tridsaťročnej vlády stále obľúbený. Keď umrel, korintský ľud bez námietok uznal jeho syna Periandra za nového samovládcu.
Vahitahi

Vahitahi je atol vo východnej časti súostrovia Tuamotu v rámci Francúzskej Polynézie.
Od Tahiti je vzdialený . Na dĺžku meria a na šírku . Má dva väčšie ostrovy, na západnom konci je hlavná osada a letisko.Južnú stranu tvoria početné malé piesčité ostrovčeky, medzi ktorými sú plytké prietoky oceánskej vody do lagúny. Tá je plytká a pre lode uzatvorená.
Mohitu je centrálna osada v západnej časti atolu. V roku 2012 tu žilo 105 obyvateľov.
História.
Na ostrove sa našli početné archeologické pozostatky činnosti domorodcov, ktoré patria do kultúrnej a jazykovej oblasti Maragai (čo zahŕňa aj atoly Nukutavake, Pinaki, Vairaatea a Akiaki)..
Atol objavil francúzsky admirál Louis Antoine de Bougainville na lodi "Boudeuse et Étoile" 22. marca 1768. 
Atol nazval "Les Quatre Facardins". James Cook dosiahol brehy atolu o rok neskôr, 4. apríla 1769 a zaniesol ho do máp pod názvom "Lagoon Island".
Ekonomika.
Atol bol kompletne vysadený kokosovníkmi a to dokonca niekoľkokrát, kvôli niekoľkým hurikánom, ktoré ostrov ťažko poškodili.
V roku 1986 bolo na atole vybudované letisko so spevnenou dráhou dlhou 950 metrov.
Administratívne začlenenie.
Atol administratívne patrí pod správne územie Nukutavake, ktorý zahŕňa ešte atoly Nukutavake, Akiaki, Vairaatea a Pinaki.
Vysielač Sucha Góra

Vysielač Sucha Góra alebo sa nachádza v centrálnej časti Podkarpatského vojvodstva, neďaleko Krosna v juhovýchodnom Poľsku. 
Železobetónová konštrukcia 116 m vysokého vysielača na nachádza asi 6 km severovýchodne od Krosna, na rovnomennom vrchu, vysokom . Do prevádzky bol uvedený v roku 1962 a zabezpečuje šírenie signálu pre rozsiahle územie juhovýchodného Poľska. Zabezpečuje vysielanie televíznych a rozhlasových programov, ktoré sú vďaka polohe vysielača a vysokým vyžiareným výkonom zachytiteľné aj na časti východného Slovenska. 
Vysielanie.
V súčasnej dobe je možné z vysielača prijímať:
Vysielač Gubałówka

Vysielač Gubałówka alebo sa nachádza v južnej časti Malopoľského vojvodstva v Poľsku, neďaleko Zakopaného. 
Oceľová konštrukcia sa nachádza na vrchu Gubałówka v nadmorskej výške , v severnej časti Zakopaného. Elegantná, 102 m vysoká veža nahradila v roku 1999 pôvodný stožiar, ktorý od roku 1958 zabezpečoval vysielanie v tatranskej oblasti. Zo súčasného vysielača je šírený signál televíznych a rozhlasových programov, ktoré sú vďaka polohe vysielača a vysokým vyžiareným výkonom zachytiteľné aj na časti severného Slovenska. 
Vysielanie.
V súčasnej dobe je možné z vysielača prijímať:
Ľudová platforma

Ľudová platforma bolo voľné zoskupenie slovenských stredopravicových politických strán tvorené Kresťanskodemokratickým hnutím (KDH), Slovenskou demokratickou a kresťanskou úniou – Demokratickou stranou (SDKÚ-DS) a stranou MOST – HÍD, ktoré vzniklo 17. novembra 2012. Jej založenie iniciovalo KDH v júni 2012, navrhujúc užšiu spoluprácu medzi stranami patriacimi do Európskej ľudovej strany (MOST – HÍD sa v tom čase o členstvo uchádzal). Jej zakladajúci členovia tento akt deklarovali ako vytvorenie stredopravej alternatívy voči ľavicovej koaličnej strane SMER – sociálna demokracia (SMER-SD). Platforma definitívne zanikla 18. marca 2014 vystúpením strany MOST – HÍD.
Predseda SDKÚ-DS Pavol Frešo spätne skritizoval nedodržanie záväzkov zo strany ostatných dvoch strán platformy, keďže MOST – HÍD aj KDH vytvorili volebné koalície so Smerom vo voľbách do orgánov samosprávnych krajov v roku 2013. Predseda strany Most-Híd Béla Bugár označil za ďalšiu príčinu nefunkčnosti zoskupenia zdĺhavé rokovania o spoločnom kandidátovi na prezidenta a následný neúspech nimi nominovaného kandidáta Pavla Hrušovského, ktorý sa v prvom kole prezidentských volieb v roku 2014 umiestnil na šiestom mieste s podielom platných hlasov 3,3 %, zatiaľ čo Robert Fico (SMER-SD) a Andrej Kiska (NEKA) získali 28,0 a 24,0 %.
Podľa politológa Michala Horského Ľudová platforma stroskotala na neschopnosti lídrov strán spolupracovať, ilustrovanej už vyššie zmieňovanými župnými a prezidentskými voľbami, pričom sa prílišne ideovo zamerala na vymedzenie sa proti SMERu-SD namiesto predkladania vlastných politických návrhov, nedokázala sa jasne vymedziť voči liberálnej Slobode a Solidarite Richarda Sulíka, ktorý spôsobil pád vlády Ivety Radičovej, ako aj voči poslaneckému zoskupeniu okolo Igora Matoviča. Politológ Tomáš Koziak označil platformu za prakticky už od počiatku „mŕtvy projekt“.
Vysielač Chorągwica

Vysielač Chorągwica alebo sa nachádza v centrálnej časti Malopoľského vojvodstva v Poľsku, neďaleko Krakova. 
Oceľová konštrukcia krakovského vysielača sa nachádza na nevýraznom návrší, v nadmorskej výške , asi 6 km juhovýchodne od Krakova. Signál pre miliónovú aglomeráciu a široké okolie zabezpečujú vysielacie antény, upevnené na 286 m vysokom kotvenom stožiari. Jeho výstavba trvala 14 mesiacov a do prevádzky bol uvedený v roku 1962. Šíri signál televíznych a rozhlasových programov, ktoré sú vďaka polohe vysielača a vysokým vyžiareným výkonom zachytiteľné aj na časti severného Slovenska. 
Vysielanie.
V súčasnej dobe je možné z vysielača prijímať:
Panamerické majstrovstvá v halovom pozemnom hokeji 2005

Panamerické majstrovstvá v halovom pozemnom hokeji 2005 boli v poradí 3. Panamerické majstrovstvá v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 9.11. decembra 2005 v Kitchener, v provincii Ontário, v Kanade, za účasti 5 mužských a 4 ženských tímov. Nováčikmi turnaja boli družstvo mužov a družstvo žien . Zvíťazili obe reprezentácie Kanady.
Turnaj bol zároveň kvalifikáciou na Halové majstrovstvá sveta 2007, ktoré sa uskutočnili v Rakúsku. Kvalifikovali sa na ne iba víťazné družstvá z oboch kategórií.
Nukutavake

Nukutavake alebo aj Nukutuvake je ostrov vo východnej časti súostrovia Tuamotu v rámci Francúzskej Polynézie. Od Tahiti je vzdialený . Najbližšími susedmi sú atoly Pinaki –  na juhovýchod, a Vairaatea, ležiaci na západ. Na dĺžku meria a na šírku medzi 0,5 až 1.
Vznikol podobne ako ostrov Fua Mulaku na Maldivách, ktorý má podobný tvar a veľkosť, zanesením lagúny sedimentami a vegetáciou. Na niektorých miestach sú viditeľné zvyšky lagúny, pretože pôda je nízko pri hladine oceánu a stále je vlhká.
Ostrov je domovom vzácneho endemického vtáka Chevalier des Tuamotu (Prosobonia parvirostris)..
História.
Na ostrove sa našli početné archeologické pozostatky činnosti domorodcov, ktoré patria do kultúrnej a jazykovej oblasti Maragai (čo zahŕňa aj atoly Vahitahi, Pinaki, Vairaatea a Akiaki)..
Ostrov objavil anglický moreplavec Samuel Wallis v roku 1767. Nazval ho "ostrov Kráľovnej Šarloty" (Queen Charlotte Island). Ostrov bol vtedy dobre obývaný a s množstvom kokosových paliem. Ale už v roku 1826 ho iný angličan, Frederick Beechey, našiel neobývaný a úplne bez stromov. Je veľmi pravdepodobné, že obyvatelia čelili nejakej mini-apokalypse s tragickým koncom.
Centrálna osada Tavananui sa nachádza v severovýchodnej časti ostrova. V roku 2012 tu žilo 188 obyvateľov.
Ekonomika.
Veľa obyvateľov v poslednom čase ostrov opustilo a presunulo sa za prácou na Tahiti. Na ostrove ostalo množstvo opustených domov. Zvyšok obyvateľov sa živí lovom rýb a produkciou kopry. Na ostrove sa nachádza aj útočisko pred hurikánom.
V roku 1981 bolo na atole vybudované letisko s 1 030 metrov dlhou asfaltovou dráhou.
Administratívne začlenenie.
Ostrov je administratívnym centrom skupiny s rovnomenným názvom – Nukutavake, ktorý zahŕňa ešte atoly Vahitahi, Akiaki, Vairaatea a Pinaki.
Geograficky ostrov patrí pod východo-centrálnu podskupinu ostrovov Tuamotu, ktorá zahŕňa aj skupiny Ahunui, Amanu, Fangatau, Hao a Nukutavake.
Roderick MacKinnon

Roderick MacKinnon (* 19. február 1956, Burlington, Massachusetts, USA) je americký profesor molekulárnej neurobiológie a biochemik.
V roku 2003 získal spolu s Petrom Agre Nobelovu cenu za chémiu. Nobelova cena bola udelená za „štúdium štruktúry a mechanizmus iónových kanálov“.
Aaron Ciechanover

Aaron J. Ciechanover (* 1. október 1947, Haifa, Izrael) je izraelský biochemik špecializujúci sa na metabolizmus a rozklad bielkovín.
Patrí medzi popredných svetových biochemikov a dostal významné ocenenia vo svojom odbore, vrátane "Albert Lasker Award for Basic Medical Research" (2000), "Izraelskej ceny" za biologický výskum (2003) a (spolu s Avramom Herškom a Irwinom Roseom) Nobelovu cenu za chémiu (2004). Je členom Pápežskej akadémie vied (nominovaný vo februári 2007).
Životopis.
Narodil sa v Haife za čias britského mandátu, zhruba pol roka pred vznikom Izraela. Jeho rodina pochádza z Poľska a do mandátnej Palestíny emigrovali pred druhou svetovou vojnou. Ciechanover získal magisterský titul v roku 1971 a promoval v roku 1974 v Jeruzaleme na Lekárskej škole Hadaas. Doktorát z biochémie získal v roku 1982 na Technione (Izraelskom technologickom inštitúte) v Haife. V súčasnosti (2010) pôsobí ako profesor na Lekárskom a výskumnom inštitúte Rut a Bruce Rappaportových pri Technione.
Osamu Šimomura

Osamu Šimomura (japonsky 下 村 修 "Šimomura Osamu", * 27. august 1928, Kjóto, Japonsko - † 19. október 2018, Nagasaki) bol japonský chemik.
V roku 2008 dostal spolu s Martinom Chalfiom a Rogerom Tsienom Nobelovu cenu „za objav a výskum zeleného fluorescenčného proteínu“.. Táto bielkovina bola získaná z medúz a dnes sa používa pri mnohých biologických experimentoch, pretože sa vďaka svojmu svetielkovaniu dá ľahko identifikovať. Pomáha napríklad sledovať vývoj nervových buniek v mozgu, alebo delenie buniek nádoru.
Tipsport extraliga 2014/2015

Tipsport extraliga 2014/2015 bola 22. sezónou slovenskej hokejovej extraligy, najvyššej klubovej súťaže v ľadovom hokeji na Slovensku, ktorú organizuje Slovenský zväz ľadového hokeja. Majstrom sa stal klub HC Košice, ktorý dosiahol ôsmy titul v najvyššej slovenskej súťaži a vyrovnal sa tak Slovanu Bratislava v počte titulov počas samostatnosti Slovenska. Vo finále zdolal Banskú Bystricu 4:2 na zápasy v sérii hranej na 4 víťazné zápasy. V baráži si Žilina zachránila extraligovú príslušnosť v zápasoch s Detvou. 
Extraligové kluby.
V sezóne 2014/2015 v nej hrá 10 regulárnych družstiev a družstvo HK Orange 20, hrajúce v Bratislave, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov.
Vairaatea

Vairaatea je malý atol vo východnej časti súostrovia Tuamotu v rámci Francúzskej Polynézie. Od Tahiti je vzdialený . Najbližším susedom je atol Nukutavake, ležiaci približne na východ. Na dĺžku meria a na šírku asi .
Atol má na na juhozápadnej a severnej strane dva široké prietoky, kde je útes pri prílivoch zaplavovaný a kadiaľ sa čerstvá oceánska voda dostáva do lagúny. Sú však pre lode nepriechodné.
História.
Na ostrove sa našli početné archeologické pozostatky činnosti domorodcov, ktoré patria do kultúrnej a jazykovej oblasti Maragai (čo zahŕňa aj atoly Vahitahi, Pinaki, Nukutavake a Akiaki)..
Ostrov objavil španielsky moreplavec Pedro Fernandes de Queirós v roku 1606. Nazval ho „San Miguel Arcángel“. Ďalším bol angličan Samuel Wallis v roku 1767. Atol nazval „Lord Egmont“. Na niektorých mapách sa objavuje aj pod názvom „Industriel“.
V 19. storočí, keď sa atol dostal pod francúzsku správu, tu žilo cez 200 ľudí (rok 1850) a atol bol jedným z najľudnatejších na Tuamotu..
Centrálna osada Tavananui sa nachádza v severovýchodnej časti ostrova. V roku 2012 tu žilo 57 obyvateľov.
Ekonomika.
Atol spája kyvadlová doprava s atolom Nukutavake. Nachádza sa tu základná škola a kostol z roku 1970. Obyvateľstvo sa živí lovom rýb a produkciou kopry, ale počet trvale žijúcich obyvateľov atolu vytrvale klesá, najmä kvôli, že mnohí odchádzajú za prácou na Tahiti.
Administratívne začlenenie.
Ostrov patrí do skupiny Nukutavake, ktorá zahŕňa ešte atoly Vahitahi, Akiaki, Nukutavake a Pinaki.
Panamerické majstrovstvá v halovom pozemnom hokeji 2008

Panamerické majstrovstvá v halovom pozemnom hokeji 2008 boli v poradí 4. Panamerické majstrovstvá v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 19.23. novembra 2008 v San Juane, v Argentíne, za účasti 6 mužských a 6 ženských tímov. Nováčikmi turnaja bolo až 7 družstiev: , a u mužov a , , a u žien. Víťazom sa stali reprezentácie Američanov a Argentíčaniek.
Gabriel Bošáni

Gabriel Bošáni (; žil v 18. storočí) bol uhorský teológ (doktor teológie), náboženský spisovateľ a univerzitný učiteľ. Pôvodom bol zo zemianskeho rodu s predikátom z Bošian.
V roku 1728 bol poslucháčom tretieho ročníka teológie na Trnavskej univerzite, neskôr pôsobil ako rektor kolégia. Vo svojej vedeckej práci sa zameriaval na filozoficko-teologické rozpravy o uhorskej korune.
Pavol Burian

Pavol Burian (; * 17. marec 1844, Myslenice – † 18. január 1920, Bratislava) bol uhorský právnik, úradník (hlavný slúžny) a publicista. Pôvodom bol šľachtic s predikátom z Rajca. Jeho otcom bol právnik Ignác Burian (1808 – 1878), matkou Karolína, rod. Kišová. S manželkou Vincenciou, rod. Bačákovou, mal dvoch synov.
Život.
Po štúdiu práva pôsobil v súdnictve, najskôr v Trnave, od roku 1876 v Bratislave. V roku 1888 bol hlavným slúžnym v Senci a v rokoch 1889 – 1901 v Šintave. Následne vykonával túto pozíciu v Budapešti a Temešvári, až roku 1901 odišiel z aktívnej služby do dôchodku.
Dielo.
Svojimi básňami aj právnickými, historickými, memoárovými a inými článkami prispieval do novín a časopisov ("A Jog", "Nyugatmagyarországi Híradó"). Je autorom diela "Visszapillantások" (Bratislava, 1904).
Automenes

Automenes alebo Automenés ("Automenes"/iný prepis "Automenés") bol kráľ Korintu (pravdepodobne mýtický) v 8. stor. pred Kr.
Antický autor Pausanias uvádza, že keď Korinťania Arieus a Perantas zavraždili nenávideného korinského kráľa Telesta, v Korinte sa skončila vláda kráľov a nastala vláda prytanov každoročne jednotlivo volených z rodiny Bakchiovcov. Podľa iných autorov sa však prytani dostali k vláde až po jeho následníkovi Automenovi, ktorý vládol len jeden rok.
Garland Jeffreys

Garland Jeffreys (* 29. jún 1943, Brooklyn) je americký spevák a gitarista.
V roku 1970 hral na gitaru na prvom sólovom albume waleského hudobníka Johna Calea nazvanom "Vintage Violence", pre ktorého napísal aj pieseň „Fairweather Friend“. Taktiež spolupracoval s Caleovým bývalým spoluhráčom zo skupiny The Velvet Underground, spevákom a gitaristom Lou Reedom, na jeho albume "Rock and Roll Heart".
Svoj prvý sólový album "Garland Jeffreys" vydal v roku 1973 vo vydavateľstve Atlantic Records. Spolupracoval aj s ďalšími hudobníkmi, medzi ktorých patria Elliott Murphy alebo John Hall. Jeho pieseň „Wild in the Streets“ neskôr nahralo niekoľko ďalších hudobníkov, ako napríklad Chris Spedding, Circle Jerks alebo British Lions.
Psammétichos

Psammétichos ("Psammétichos") môže byť:
So Happy I Could Die

"So Happy I Could Die" je pieseň americkej speváčky Lady Gaga z jej EP The Fame Monster (2009). Skladbu napísala Gaga, RedOne a Space Cowboy. Speváčku k napísaniu piesne inšpiroval "strach z alkoholu".
O piesni.
Táto europop synthpopová pieseň hovorí o "šťastnom mieste", kam ľudia idú pod vplyvom alkoholu. Okrem prevládajúcich predstáv o alkoholizme sa v piesni objavujú aj sexuálne témy.
Recenzie.
Skladba získala prevažne kladné hodnotenia za svoj sexuálny podtext, no veľký komerčný úspech nedosiahla.
Ťuťky

Ťuťky () je dedina ("село") na Ukrajine vo Vinnyckom rajóne Vinnyckej oblasti. Žije tu 590 obyvateľov.
Pultivci

Pultivci () je dedina ("село") na Ukrajine vo Vinnyckom rajóne Vinnyckej oblasti. Žije tu 831 obyvateľov.
Pinaki

Pinaki je malý atol vo východnej časti súostrovia Tuamotu v rámci Francúzskej Polynézie. Od Tahiti je vzdialený . Najbližším susedom je atol Nukutavake, ležiaci približne na severozápad. Útes má takmer kruhový tvar 2x, samotná suchá časť atolu nad vodou s pobrežím je ovoidného tvaru, na dĺžku meria približne a na šírku asi .
Atol má jediný úzky a nesplavný prietok na západnej strane, kadiaľ sa čerstvá oceánska voda dostáva do veľmi plytkej lagúny.
História.
Na ostrove sa našli početné archeologické pozostatky činnosti domorodcov, ktoré patria do kultúrnej a jazykovej oblasti Maragai (čo zahŕňa aj atoly Vahitahi, Vairaatea, Nukutavake a Akiaki).
Atol objavil anglický moreplavec Samuel Wallis 6. júna 1767. Nazval ho „Whitsunday“. Neskôr v roku 1826 k atolu dorazil aj Frederick Beechey, ktorý ho našiel neobývaný, ale s niekoľkými chatrčami a dokonca aj rezervoárom na pitnú vodu, vytesanom do koralovej skaly. Tie sú tam dodnes a slúžia obyvateľom blízkeho ostrova Nukutavake pri zbere kopry a perál.
V roku 1899 a 1900 na atol dorazili zoológovia Henry Clifford Fassett a Charles Haskins Townsend, ktorí spravili aj prvé fotografie atolu, dodnes dochované v Smithsonovom inštitúte v Spojených štátoch.
Administratívne začlenenie.
Ostrov patrí do skupiny Nukutavake, ktorá zahŕňa ešte atoly Vahitahi, Akiaki, Nukutavake a Vairaatea.
Ada Jonathová

Ada E. Jonathová (* 22. jún 1939, Jeruzalem, Izrael) je izraelská biochemička.
Špecializuje sa na kryštalografiu, významným je jej výskum štruktúry ribozómu. V súčasnosti je riaditeľkou "Helen and Milton A. Kimmelman Center for Biomolecular Structure and Assembly" Weizmannovho inštitútu vied. V roku 2009 získala Nobelovu cenu za chémiu za objasnenie štruktúry a funkcie ribozómu, čím sa stala historicky prvou izraelskou laureátkou Nobelovej ceny a len štvrtou ženou, ktorá získala Nobelovu cenu za chémiu.
Za svoj výskum získala rad cien, vrátane Wolfovej ceny za chémiu v roku 2006, alebo Izraelskej ceny za chémiu v roku 2002.
Životopis.
Narodila sa v jeruzalemskej štvrti Geula. Jej rodičia boli sionistickí Židia, ktorí imigrovali do mandátnej Palestíny z Poľska v roku 1933 ešte pred založením Izraela. Jej starý otec bol rabín. Rodina sa usadila v Jeruzaleme, kde založila obchod s potravinami. Napriek tomu žili vo finančnej tiesni, v chudobných štvrtiach spoločne s niekoľkými ďalšími rodinami a Ada nemala v detstve k žiadne knihy. Napriek chudobe ju rodičia poslali do školy v lepšej štvrti Bejt ha-Kerem, aby jej zaistili kvalitné vzdelanie. Keď jej v 42 rokoch zomrel otec, rodina sa presťahovala do Tel Avivu. Ada nastúpila na strednú školu Tichon Chadaš, aj keď jej matka nemohla platiť za štúdium. Ada si naň privyrábala doučovaním matematiky. Vzorom bola pre ňu poľsko-francúzska vedkyňa Maria Curieová-Skłodowská.
Po absolvovaní strednej školy sa vrátila študovať do Jeruzalema, kde absolvovala Hebrejskú univerzitu. Tam získala titul bakalára z chémie (1962) a magistra z biochémie (1964). V roku 1968 získala titul Ph.D. z röntgenovej kryštalografie na Weizmannovom inštitúte vied.
Má jednu dcéru, Chagit Jonathovú, lekárku v "Šeba Medical Center" a vnučku No'u.
Igor Vitalievič Presňakov

Igor Vitalievič Presňakov (, * 8. mája 1960, Moskva, ZSSR) je ruský gitarista, ktorý svoju kariéru odštartoval v roku 2007 na YouTube, hlavne vďaka svojim virtuóznym interpretáciám verzií známych hitov.
Biografia.
Narodil sa v Moskve a vyštudoval klasickú hudbu v blízkej akadémii. Štúdium ukončil v odboroch gitara a dirigent.
Presťahoval sa do Holandska, kde žije a pôsobí už viac ako 35 rokov. Jeho unikátny spôsob hry na gitaru je ovplyvnený viacerými štýlmi - Reggae, Rock and Roll, R&amp;B, Country-western, Jazz, ale aj Heavy metal. Počas hry zvykne rytmus a melódiu dotvárať udieraním alebo bubnovaním na telo gitary. Aj keď sa sústredí zväčša na inštrumentálnu hru, občas zaznie aj jeho spev.
Jeho špecialitou je aj hra na sedemstrunnú ruskú gitaru.
Jeho popularita prudko vzrástla po roku 2007, najmä vďaka jeho nahrávkam videoklipov cover-verzií známych skladieb. Mnohé z jeho videí prekračujú hodnoty miliónov pozretí a jeho kanál má viac ako 500 tisíc odberateľov. Je zároveň oficiálnym spolupracovníkom značky gitár Takamine a zosilovacieho gitarového príslušenstva "Fender".
Ako zdroj inšpirácie mu slúži široká škála žánrov a interpretov - The Beatles, Led Zeppelin, Deep Purple, Pink Floyd. Medzi ruskými umelcami sú to Andrej Makarevič, Viktor Coj, Vladimir Vysockij alebo Žana Bičevskaja. Z klasikov sú to Rachmaninov, Čajkovskij, Glinka, Musorgskij a tiež ruská duchovná a folklórna hudba.
Okrem hry už skomponovaných skladieb sa venuje aj kompozícii, jeho hudba bola napríklad použitá v predstavení Six Years od Sharra Whitea v Lex Theatre v Hollywoode.
5. apríla 2013 sa v Moskovskom B2 klube uskutočnil jeho prvý koncert v Rusku.
Join the Q

Join the Q je debutový štúdiový album britskej drum and bassovej skupiny The Qemists. Album bol vydaný dňa 2. februára 2009 cez vydavateľstvo Ninja Tune.
Vysielač Góra Jawor

Vysielač Góra Jawor () sa nachádza v južnej časti Podkarpatského vojvodstva v južnom Poľsku, neďaleko Soliny. 
Oceľová konštrukcia takmer 100 m vysokého vysielača sa nachádza na vrchu Jawor, v nadmorskej výške , asi 2 km východne od Soliny. Signál televíznych a rozhlasových programov pre juhovýchodný výbežok krajiny šíri od roku 2000 a vďaka polohe a vysokému vyžiarenému výkonu sú zachytiteľné aj na časti severovýchodného Slovenska.
Vysielanie.
V súčasnej dobe je možné z vysielača prijímať:
Reao

Reao je atol vo východnej časti súostrovia Tuamotu v rámci Francúzskej Polynézie. Od Tahiti je vzdialený . Najbližším susedom je atol Pukarua, ležiaci približne na severozápad. Na dĺžku meria približne a šírka kolíše medzi .
Zo severovýchodnej strany je úplne uzatvorený, na juhozápadnej strane má množstvo plytkých prietokov, predelených malými piesočnými dunami a "motu", kadiaľ sa čerstvá oceánska voda dostáva do lagúny.
História.
Atol objavil francúzsky moreplavec Louis Isidore Duperrey 30. apríla 1823 na lodi "La Coquille". Nazval ho „Clermont-Tonnerre“. Neskôr v roku 1826 k atolu dorazil aj Frederick Beechey, a za ním Jules Dumont d'Urville v roku 1838.
V roku 1979 na ňom vybudovali letisko s asfaltovou dráhou.
Administratívne začlenenie.
Atol je centrom rovnomennej komunity, do ktorej patrí ešte susedný atol Pukarua.
Fauna a flóra.
Lagúna je výnimočná výskytom veľkých kolónií koralov typu "Porites mordax" a "Acropora formosa", ako aj približne 400 rôznych druhov lastúrnika "Tridacna maxima", zmenšenej verzie lastúrnika Rozďava obrovská ("Tridacna gigas").
Literatúra.
Atol sa stal inšpiráciou o vzniku atolov v románoch Dvadsaťtisíc míľ pod morom(1870) a Tajuplný ostrov(1874) od Julesa Verneho.
Psammétichos (Korint)

Psammétichos ("Psammétichos") bol korintský tyran v 6. stor. pred Kr.
Psammétichos sa zmocnil vlády šesť mesiacov po smrti Periandra a stal sa tak posledným korintským tyranom. Psammétichos pochádzal z rodiny Bakchiovcov, bol pravdepodobne brat, alebo synovec Periandra. Podľa antického autora Aristotela vládol tri roky a to od roku 585582 pred Kr. Psamméticha po troch rokoch panovania Korinťania zabili a v krajine sa obnovila stará forma vlády.
Panamerické majstrovstvá v halovom pozemnom hokeji 2010

Panamerické majstrovstvá v halovom pozemnom hokeji 2010 boli v poradí 5. Panamerické majstrovstvá v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 9.15. augusta 2010 v meste Barquisimeto, vo Venezuele, za účasti rekordných 9 mužských a 8 ženských tímov. Nováčikom turnaja bolo iba družstvo žien . Venezuela bola hostiteľom panamerického halového šampionátu druhýkrát, predtým organizovala turnaj v roku 2004 (vo Valencii). Víťazom sa stali reprezentácie Kanady (muži) a Argentíny (ženy). 
Turnaj bol zároveň kvalifikáciou na Halové majstrovstvá sveta 2011, ktoré sa uskutočnili v Poľsku. Kvalifikovali sa na ne iba víťazné družstvá z oboch kategórií.
Zoznam letísk vo Francúzskej Polynézii

Toto je zoznam letísk vo Francúzskej Polynézii, zoradené podľa abecedy.
Francúzska Polynézia () je zámorská správna korporácia ("territoire d'outre-mer" or "TOM") Francúzska. Je tvorené niekoľkými skupinami ostrovov a atolov, z ktorých najznámejší je najväčší ostrov Tahiti, ktorý je zároveň aj administratívnym centrom oblasti.
Letiská.
Všetky letiská s identifikačnými označeniami ICAO sú uvedené v "Leteckej informačnej príručke" (AIP), ktorá je voľne k dispozícii v PDF formáte na stránke francúzskej "leteckej informačnej služby" (SIA). 
Umiestnenia zobrazené tučným písmom sú podľa AIP. Väčšina letísk má dva údaje: prvé je podľa miesta príslušnosti, druhé je mesto, kde je letisko umiestnené.
Názvy letísk označené tučným písmom majú v prevádzke pravidelné komerčné linky.
Kravaťáci

Kravaťáci (orig. "Suits") je americký dramatický seriál o fiktívnej právnickej firme Pearson Hardman v New Yorku. Seriál sa vysielal v Spojených štátoch na káblovej stanici USA Network od 23. júna 2011 do 25. septembra 2019. Na Slovensku ho začala vysielať TV JOJ od 9. apríla 2014.
30. januára 2018 bola potvrdená ôsma séria, v ktorej už však neúčinkujú Patrick J. Adams a Meghan Markle. 23. januára 2019 bolo oznámené, že deviata séria bude mať 10 častí a zároveň bude posledná.
Spin-off.
8. marca 2018 bolo oznámené, že USA Network nakrúti spin-off s Ginou Torres v hlavnej roli. Seriál má názov "Pearson" a začal sa vysielať 17. júla 2019, spolu s deviatou sériou "Kravaťákov".
Chris Spedding

Chris Spedding, rodným menom Peter Robinson (* 17. jún 1944, Staveley, Derbyshire, Anglicko) je britský rockový a jazzový gitarista a hudobný producent. Vyrastal u adoptívnych rodičov, ktorí mu jeho pôvodné priezvisko Robinson zmenili na Spedding. Svoju kariéru začal koncom šesťdesiatych rokov ako člen skupiny The Battered Ornaments a po jej rozpade hral s jazzovou kapelou Franka Ricottiho. V roku 1969 hral na prvom sólovom albume basgitaristu Jacka Bruce nazvanom "Songs for a Tailor".
Neskôr začal vydávať sólové albumy; jeho najväčším hitom bola pieseň „Motorbikin'“ z roku 1975. V máji 1976 produkoval prvú demonahrávku punkovej skupiny Sex Pistols. V roku 1985 spolu s Marianne Faithfull prispel skladbou „Ballad of the Soldier's Wife“ na album "". Počas svojej kariéry spolupracoval (ako štúdiový hudobník alebo ako producent) s mnohými ďalšími hudobníkmi, medzi ktorých patrí The Vibrators, Art Garfunkel, John Cale, Nick Mason alebo skupina Roxy Music.
Štvorka (album)

Štvorka je štvrtý štúdiový album od slovenskej punk rockovej skupiny Slobodná Európa a tiež prvý po odchode Braňa Alexa, ktorého na pozícii basgitaristu nahradil Martin Zimanyi. Je to tiež posledný album s Jurajom Černým, ktorý zomrel vo februári 2016.
Pieseň „Miss Underground“ bola nahratá v rokoch 2003 (hudba) a 2008 (spevy) a vydaná tiež ako bonus na reedícii albumu "Unavení a zničení".
Zoznam skladieb.
Hudbu napísal Sveťo Korbel a texty Whisky, ak nie je uvedené inak.
Vysielač Jauerling

Vysielač Jauerling alebo sa nachádza v centrálnej časti Dolného Rakúska, neďaleko Melku. 
Kovová konštrukcia 141 m vysokého vysielača bola vybudovaná v roku 1958 nad údolím Dunaja. Vysokovýkonný vysielač zabezpečuje distribúciu televízneho a rozhlasového signálu na veľkú časť severného Rakúska, s presahmi do Česka, Maďarska a západnej časti Slovenska. 
Vysielanie.
V súčasnej dobe je možné z vysielača prijímať:
Emily Greene Balchová

Emily Greene Balchová (* 8. január 1867, Boston, Massachusetts, USA – † 9. január 1961, Cambridge) bola americká ekonómka, akademička, spisovateľka, kvakerka a pacifistka.
V roku 1946 získala spolu s Johnom Mottom Nobelovu cenu za mier, hlavne za prácu v Medzinárodnej ženskej lige za mier a slobodu (WILPF) a v Spoločnosti národov.
Françoise Barré-Sinoussi

Françoise Barré-Sinoussi (* 30. júl 1947, Paríž, Francúzsko) je francúzska biologička, ktorá sa spolu s Lucom Montagnierom podieľala na objave vírusu HIV spôsobujúceho AIDS, za čo v roku 2008 získali Nobelovu cenu za fyziológiu a medicínu.
Spolu s Montagnierom objavila retrovírus spôsobujúci AIDS v bielych krvinkách pacientov so zväčšenými lymfatickými uzlinami v počiatočných štádiách AIDS a v krvi pacientov v pokročilom štádiu tohto ochorenia.
Panamerické majstrovstvá v pozemnom hokeji mužov 2000

Panamerické majstrovstvá v pozemnom hokeji mužov 2000 boli 1. Panamerické majstrovstvá v pozemnom hokeji mužov, ktoré organizuje Panamerická federácia pozemného hokeja (PAHF). Konali sa od 22. júna2. júla 2000 v Havane, na Kube, za účasti 11 tímov. Titul získala domáca reprezentácia Kuby, ktorá zvíťazila vo všetkých stretnutiach.
Turnaj bol zároveň kvalifikáciou na Majstrovstvá sveta 2002, ktoré sa uskutočnili v Malajzii. Priamo sa na ne kvalifikoval iba víťaz. Ďalšie 4 družstvá sa kvalifikovali na Interkontinentálny pohár 2001 (kvalifikačný turnaj na MS 2002).
Širín Ebadi

Širín Ebadiová (perzsky: شیرین عبادی (Širín Ebadi); * 21. jún 1947, Hamadán, Irán) je iránska advokátka, prvá sudkyňa v Iráne a aktivistka za ľudské práva, ktorá založila "Asociáciu pre podporu detských práv" v Iráne. 
V roku 2003 dostala ako prvá Iránka a moslimka Nobelovu cenu za mier. V roku 2004 ju magazín "Forbes" zaradil medzi „100 najmocnejších žien sveta“. Bola tiež zaradená medzi „100 najvplyvnejších žien všetkých čias“.
V roku 2009 jej Nobelovu cenu zhabali štátne orgány.
Od júna 2009 žije v exile v Londýne.
Zdroj.
Jody Williamsová

Jody Williamsová (* 9. október 1950, Brattleboro, Vermont, USA) je americká učiteľka a humanitárna pracovníčka. V roku 1997 získala spolu s ICBL, pre ktorú pracovala, Nobelovu cenu za mier. 
Učila angličtinu v Mexiku, Spojenom kráľovstve a Washingtone, DC, potom pôsobila ako humanitárna pracovníčka a v roku 1992 začala pracovať pre novo vzniknutú ICBL.
Lavrivka (Vinnycký rajón)

Lavrivka () je dedina ("село") na Ukrajine vo Vinnyckom rajóne Vinnyckej oblasti. Žije tu 862 obyvateľov.
Alva Myrdalová

Alva Myrdalová, rodená Reimer, (neprechýlene Alva Myrdal; * 31. január 1902, Uppsala, Švédsko – † 1. február 1986 Štokholm) bola švédska sociologička, diplomatka a politička, ktorá v roku 1982 získala Nobelovu cenu za mier. 
V roku 1924 sa stal jej manželom ekonóm Gunnar Karl Myrdal. Pôsobila ako švédska veľvyslankyňa v Indii, Barme a na Cejlóne. V roku 1962 ju zvolili do švédskeho parlamentu.
Pukarua

Pukarua je atol vo východnej časti súostrovia Tuamotu v rámci Francúzskej Polynézie. Od Tahiti je vzdialený . Najbližším susedom je atol Reao, ležiaci približne na juhovýchod. Na dĺžku meria približne a v najširšom mieste .
Má tvar luku a zo severovýchodnej strany je úplne uzatvorený súvislým pásom súše, spájajúcej severný a južný koniec atolu. Na juhozápadnej strane má desiatky plytkých prietokov, predelených malými piesočnými dunami a "motu", kadiaľ sa čerstvá oceánska voda dostáva do lagúny.
História.
Atol objavil britský moreplavec James Wilson 28. mája 1797 na lodi "Duff". Našiel ho neobývaný, ale so známkami nedávnej aktivity ľudí. Nazval ho „Searle Island“. Neskôr v roku 1826 k atolu dorazil aj Frederick Beechey, ktorý našiel atol už obývaný.
V roku 1850, keď sa atol stal francúzskym územím, mal 30 obyvateľov.
V roku 1979 na ňom vybudovali letisko s asfaltovou dráhou, v roku 2006 predĺženou na .
Administratívne začlenenie.
Atol patrí do miestnej komunity, ktorej centrom je susedný atol Reao.
Ekonomika.
Lagúna je turisticky vyhľadávané miesto na šnorchlovanie a je výnimočná výskytom množstva veľkých exemplárov lastúrnika "Tridacna maxima" (Rozďava veľká), v miestnom jazyku "pa’ua".
Ian Carey

Ian Carey, vlastným menom Ian Harshman (* 13. september 1975, Hancock, Maryland, USA† 20. august 2021) bol americký house DJ, hudobník a hudobný producent, ktorý žil v Miami na Floride. 
Carey robíil DJa od roku 1993, a od roku 1998 aj hudobného producenta. V spolupráci s Jasonom Papillonom (DJ Jason Brooks) tvoril dvojicu Soul Providers, pričom ich prvý singel s názvom „Rise“ dosiahol 59. miesto v britskom rebríčku UK Singles Chart.
Nešťastný z house hudobnej scény v USA sa presťahoval v roku 2003 do Holandska, a následne v roku 2006 do Španielska. V roku 2008 vydal singel „Get Sharky“ (vydaný ako The Ian Carey Project), ktorý dosiahol 2. miesto v Austrálii a vstúpil do prvej desiatky v Spojenom kráľovstve, Novom Zélande a Belgicku. V Austrálii získal dve platinové platne a na Novom Zélande zlatú platňu. Skladba tiež vyhrala cenu počas MTV Australia Awards 2009 v kategórii Best Dance Video.
Vysielač Kahlenberg

Vysielač Kahlenberg alebo sa nachádza v severnej časti Viedne, na rovnomennom, vysokom vrchu. 
Kovová konštrukcia vysielača nad údolím Dunaja bola vybudovaná v roku 1953, kedy zároveň začalo vysielanie rádiového a televízneho signálu. Do roku 1974 mal stožiar výšku 129 metrov, po úprave sa však zvýšila na terajších 165 metrov. Vysokovýkonný vysielač zabezpečuje pokrytie signálom viedenskej aglomerácie, veľkej časti severovýchodného Rakúska, s veľkými presahmi do Česka, Maďarska a západnej časti Slovenska. 
Vysielanie.
V súčasnej dobe je možné z vysielača prijímať:
Okolité vysielače.
Okolité významné vysielače a vzdialenosť k nim:
Vysielač Schöckl

Vysielač Schöckl () sa nachádza v centrálnej časti Štajerska, asi 12 km severne od mesta Graz.
Kotvený stožiar vysielača sa nachádza na vysokom vrchu Schöckl a so svojimi 100 metrami vytvára ideálne podmienky na pokrytie rozsiahleho územia. Do prevádzky bol uvedený v roku 1956, odkedy zabezpečuje šírenie rozhlasového a televízneho signálu pre Graz, veľkú časť Štajerska a Burgenlandu, s výraznými presahmi do Maďarska, Slovinska a Chorvátska. Veľká efektívna výška a vyžiarené výkony umožňujú príjem signálu aj v juhozápadnej časti Slovenska. 
Vysielanie.
V súčasnej dobe je možné z vysielača prijímať:
Vanavana

Vanavana je malý atol vo juhovýchodnej časti súostrovia Tuamotu v rámci Francúzskej Polynézie. Najbližším susedom je atol Tureia, ležiaci približne na východ a taktiež známy atol Mururoa, vzdialený iba necelých na juh. Od Tahiti je Vanavana vzdialený . Na dĺžku meria iba a v najširšom mieste .
Má ovoidný tvar a po obvode je takmer úplne uzatvorený súvislým pásom súše, prerušeným len na východnej a západnej strane úzkymi prietokmi. Voda v lagúne je preto podstatne slanšia ako v oceáne. Je trvale neobývaný, aj keď na severnom konci atolu sú zvyšky stavieb a známky ľudskej činnosti.
História.
Atol objavil britský moreplavec Frederick Beechey, 25. januára 1826 na lodi "Duff". Našiel ho neobývaný, ale so známkami nedávnej aktivity ľudí. Nazval ho „Barrow Island“. V roku 1850, keď sa atol stal francúzskym územím, mal 20 obyvateľov.
Fauna.
Na atole žije aj vzácny endemický vták "Chevalier des Tuamotu" (Prosobonia parvirostris)..
Administratívne začlenenie.
Atol patrí do komunity Tureia, do ktorej patria ešte atoly Fangataufa, Mururoaa Tematangi.
Neuville-de-Poitou

Neuville-de-Poitou môže byť:
Vysielač Sonnwendstein

Vysielač Sonnwendstein alebo Vysielač Semmering, sa nachádza v južnej časti Dolného Rakúska, asi 14 km juhozápadne od mesta Neunkirchen.
Kotvený oceľový, 100 m vysoký stožiar vysielača sa nachádza na vysokom vrchu Sonnwendstein, blízko hranice Dolného Rakúska a Štajerska. Bol vybudovaný v roku 1957 a signálom pokrýva rozsiahle územia na východe Rakúska. Poloha vysielača umožňuje veľké presahy signálu a ním šírené rozhlasové i televízne stanice sú zachytiteľné aj v Maďarsku, Česku a v juhozápadnej časti Slovenska. 
Vysielanie.
V súčasnej dobe je možné z vysielača prijímať:
Epidémia eboly v západnej Afrike v rokoch 2013 až 2016

Epidémia eboly v západnej Afrike v rokoch 2013 až 2016 bola epidémia eboly (presnejšie eboly vyvolanej vírusom z druhu Zaire ebolavirus), ktorá vypukla v decembri 2013 a skončila sa v roku 2016 v západnej Afrike.
Situácia na jeseň 2014.
Prehľad situácie.
Počtom nakazených ide o doteraz vôbec najväčšie vypuknutie eboly. Vyvola ho konkrétne druh Ebolavirusu nazývaný Ebola virus (jediný vírus z druhu Zaire ebolavirus). Prvý výskyt choroby bol v decembri 2013 v južnej Guinei (oznámený bol WHO až v marci 2014), odtiaľ sa choroba šírila do susedných dvoch krajín a sekundárne diaľkovým cestovaním aj do niekoľkých ďalších štátov (medzi nakazených v afrických krajinách sa rátajú aj nakazené osoby neskôr evakuované z postihnutých oblastí domov do európskych krajín). Celkový prehľad je k 12. októbru 2014 takýto: 
K 12. októbru 2014 bolo nahlásených celkovo 8997 nakazených (z toho 5006 nakazených laboratórne potvrdených) a z týchto 8997 zomrelo 4493 osôb (čo je smrtnosť 50 %).
Symptómy choroby.
V epidémii bol k 14. septembru (teda po 9 mesiacoch trvania od vypuknutia choroby) hlásený takýto výskyt symptómov: horúčka (87 %), únava (76 %), nechutenstvo (64 %), zvracanie (67,6 %), hnačka (66 %), bolesti hlavy (53 %), bolesti brucha (44 %), bolesti svalov (39 %), bolesti kĺbov (39 %), bolesti hrude (37 %), kašeľ (30 %), ťažkosti s dýchaním (23 %), ťažkosti pri prehĺtaní (33 %), zápal spojoviek (21 %), bolesti hrdla (22 %), zmätenosť (13 %), čkanie (11 %), žltačka (10 %). Ostatné symptómy sa vyskytli u menej než 10 % pacientov, vrátane vyrážky (6 %).. O symptómoch pozri aj článok choroba vyvolaná vírusom Ebola.
Reakcie na epidémiu.
Rôzne štáty (napr. Austrália, Kanada, Čína, Kanada, Francúzsko, Kuba, Nemecko, USA, Spojené kráľovstvo, Česko) a medzinárodné organizácie darovali finančné a iné prostriedky na pomoc v boji proti epidémii. Napríklad EÚ boju proti chorobe venovala 150 miliónov EUR a Hospodárske spoločenstvo západoafrických štátov 250 000 USD.
Hair (pieseň, Lady Gaga)

"Hair" je pieseň americkej speváčky Lady Gaga z jej druhého štúdiového albumu Born This Way (2011). Napísala a produkovala ho Gaga a RedOne, Pieseň "Hair" vyšla digitálne dňa 16. mája 2011 ako propagačný singel z albumu.
O piesni.
Je to dance popová skladba s prvkami elektronického rocku. Gaga svoje vlasy analogicky prirovnáva ku slobode a voľnosti. V piesni zaznie saxofón v podaní Clarence Clemonsa (tiež The Edge of Glory).
Recenzie.
Pieseň získala väčšinou kladné recenzie od kritikov. Matthew Perpetua ju nazval "inšpirujúcou" a žartovne dodal, že z piesne sa stane "hymna kaderníckych salónov".
EVO2

EVO2 je dvojčlánková šesťnápravová plno nízkopodlažná električka vyvinutá a vyrobená českou Aliancou TW Team (Pragoimex, VKV Praha a KOS Krnov).
História.
Po úspešnom vyvinutí a sériovej výrobe električiek Vario bol na požiadavku Dopravného podniku miest Liberec a Jablonec nad Nisou vyvinutý nový typ šesťnápravovej električky s označením EVO2. Električka je oproti vozňom Vario, ktoré vychádzajú z električiek T3, postavená na novej konštrukcii, ktorá umožnila zvýšiť podiel nízkej podlahy. Za prototyp zaplatil dopravný podnik 38 miliónov českých korún (približne 1 385 000 euro) bez DPH. Autorom dizajnu električky je architekt Ondřej Hilský.
Prototyp bol v máji roku 2012 privezený do Liberca, medzi júlom a septembrom toho roku absolvoval skúšobné jazdy bez cestujúcich. Cestujúci vozeň prvýkrát zviezol pri predvádzacej jazde dňa 22. septembra v rámci dňa otvorených dverí v libereckej vozovni, do skúšobnej prevádzky s cestujúcimi bol s evidenčným číslom 84 zaradený 25. septembra 2012. V júni 2013 dostal prototypový vozeň preukaz spôsobilosti koľajového vozidla a bol zaradený do bežnej prevádzky.
Rámcový kontrakt pre Liberec počítal osem kusov električiek typu EVO2, výroba ostatných sedem vozňov ale bola odložená, pretože bola zastavená príprava novej trate do Rochlice, pre ktorú mali byť električky EVO2 určené. V júni 2013 už dopravný podnik s nákupom týchto vozidiel nepočítal, názor by zmenil iba v prípade, ak by získal na ich nákup dotáciu.
Tureia

Tureia je atol v juhovýchodnej časti súostrovia Tuamotu v rámci Francúzskej Polynézie. Najbližším susedom je atol Vanavana, ležiaci približne na západ a taktiež známy atol Mururoa, vzdialený iba necelých na juh. Od Tahiti je Tureia vzdialený . Na dĺžku meria a na šírku .
Má kosodĺžnikový tvar a po obvode je takmer úplne uzatvorený súvislým pásom súše, prerušeným len na západnej strane niekoľkými úzkymi prietokmi. Voda v lagúne je preto slanšia ako v oceáne.
História.
Atol objavil britský kapitán Edward Edwards 19.marca 1791 počas jeho pátracej plavby po lodi Bounty so vzbúrencami. Nazval ho „Carysfort“. Po ňom atol navštívil aj britský moreplavec Frederick William Beechey 25. januára 1826.
V roku 1850, keď sa atol stal francúzskym územím, mal 110 obyvateľov..
Medzi rokmi 1966 až 1996 bolo na atole kvôli atómovým skúškam na neďalekých atoloch Mururoa a Fangataufa Pacifické experimentálne centrum s meteorologickou stanicou. Dnes sú tieto budovy opustené.
V roku 1985 je na ňom zriadené letisko s asfaltovou dráhou.
Administratívne začlenenie.
Atol je centrom rovnomennej komunity, do ktorej patria ešte atoly Fangataufa, Mururoa, Vanavana a Tematangi.
Roseanne Barrová

Roseanne Barrová (* 3. november 1952, Salt Lake City, Utah, USA) je americká herečka, komička, moderátorka, producentka a politička. 
V rokoch 1988 až 1997 stvárnila hlavnú postavu v komediálnom seriáli "Roseanne" (za túto rolu bola v roku 1992 nominovaná na Zlatý glóbus). V rokoch 1990 až 1994 bol jej manželom herec Tom Arnold.
V roku 2012 kandidovala za Stranu mieru a slobody na post prezidenta Spojených štátov amerických. Získala necelých 50 000 hlasov.